  Туспуктэм: Удмуртиысь Кун Кенешлэн пресс-службаез Наталия Сильвестрова 20-тӥ толсуре Удмуртиысь Кун Кенешлэн сессиез азьын «Ёлка желаний» ӟечлэсьтон акцилы кутскон сётӥзы. Со сярысь улосвыл парламентлэн пресс-службаез ивортӥз. Выль ар малпанъёсын кызэз Удмуртилэн тӧроез Александр Бречалов, Кун Кенешлэн тӧроез Владимир Невоструев но кивалтэтлэн тӧроез Ярослав Семёнов усьтӥзы. Шудон шаръёсы секты улон югдуре шедем семьяосысь, анай-атайтэк кылем, тазалыксыя сюбегатэм быгатонлыкъёсын, дышетсконын, спортын, творчествоын вормонъёс басьтэм 3-17 аресъем пиналъёслэсь, нимысьтыз ожгар ужрадэ пыриськисьёслэн пиналъёссылэсь, ветеранъёслэсь малпанъёссэс интыязы. Оглом ёлка вылын 60 шаръёс, 55-ез со пӧлысь – нылпиослэн. «Ёлка желаний» акци улсын Кун Кенешлэн депутатъёсыз но кивалтэтлэн ёзчиосыз нылпиослэн выль ар малпанъёсынызы шудонъёсты бырйизы. « "Ёлка желаний" акци Удмуртиын витетӥ арзэ ни ортчытӥське. Депутатъёс отчы котькуд ар мыло-кыдо пырисько. Со дыр куспын 3 сюрслэсь трос нылпиослэн выль ар малпанъёссы быдэсмизы » Владимир Невоструев, Кун Кенешлэн тӧроез Ӟечлэсьтон акци быдэс кунын Россилэн азьмуртэзлэн Владимир Путинлэн кичӧлтемезъя ортче. Удмуртиын элькунлэн тӧроезлэн кичӧлтэмезъя витетӥзэ быдэстӥське. «Единая Россия» партилэн юрттэменыз акци вань муниципал улосъёсын ортче. Выль ар малпанъёсын кызъёс каръёсэн но ёросъёслэн администрациосазы пуктэмын. Куд-ог муниципал кылдытэтъёсын акциез кутскизы ни. 2018-тӥ арысен 60 сюрс пала пиналъёслэн но пересьёслэн малпанъёссы быдэсмизы. Тодэ вайытом, Удмуртиын Валтӥсь Выль ар кызъёслэсь тылъёссэс ӝуатӥзы. Тегъёс: Выльар ӟечлэсьтон пиналъёс Удмуртия  